Токелау

Токелау (токелајски: Tokelau) е територија која му припаѓа на Кралството Нов Зеланд. Се наоѓа во јужниот дел на Тихиот Океан. Островите Токелау се составени од 3 големи атоли. Овие острови имаат своја влада надвор од она на Нов Зеланд,а од 1976 година службеното име му е Острови Токелау, но денес се сретнува и името Сојузни острови кое е постаро. Етимологија и последици од името Зборот токелау на полинезиски значи северен ветер, а во примена е од 9 декември 1976 како офоицијално име на оваа островска територија. Всушност денес многу често се употребува само Токелау наместо Острови Токелау што е и службеното име на територијата. Тоа е за да може полесно да се одреди географската структура на територијата, односно дека станува збор за острови. Географски одлики Островите Токелау се наоѓаат во јужниот дел обиколен од Тихиот Океан, помеѓу 171° и 173° ЗГД и од 8° до 10° ЈГШ. Најголеми се трите атоли Атафу, Нукунону и Факаофо. Овие острови зафаќаат површина од 10.8 км2, ана нив живеат околу 1.500 жители. Поради големата близина до екваторот на овие острови владее топла екваторска клима, којашто поради приморската област е со нешто пониски температури. За разлика од Нов Зеланд, во Токелау времето се смета 10 часа порано според Гринич, а тоа е цели 22 часа разлика во однос на Нов Зеланд. Демографија Во Токелау целото население од 1.500 жители го сочинуваат Полинезијци, а службени јазици се токелајскиот и англискиот. Земјата има многу слабо развиена економија, а не располага со некои ресурси, па поради тоа многу од нив се селат до островите со поголеми можности како Нов Зеланд и Самоа. Населението главно се занимава со риболов, и тоа со лов на туна. Населението главно е со христијанска вероисповед, и тоа најмногу од нив се методисти,по нив се католиците, а многу мал дел од населението се припадници на некоја од локалните религии. На островите Атафу и Факаофо има методистички цркви, а на Нукуну католичка црква. Поврзано Полинезија Кралство Нов Зеланд Белешки Наводи Литература Huntsman, Judith; Hooper, Antony (1996). Tokelau A Historical Ethnography. ISBN 978-1-86940-153-5. Huntsman, Judith; Kalolo, Kelihiano (2007). The Future of Tokelau Decolonising Agendas, 1975–2006. ISBN 978-1-86940-398-0. McQuarrie, Peter (2007). Tokelau People, Atolls and History. ISBN 978-1-877449-41-3. Heller, Maxwell H. (2005). Where on Earth Is Tokelau A Doctor's Experiences in the South Seas. ISBN 978-0-901100-58-0.